A NETFLIX SAJÁT GYÁRTÁSÚ SOROZATA
Láthattad, hogy a zsarnokok útmutatójának követésével
az ismeretlenségből indulva
egy nemzet urává válhatsz.
De bármilyen hihetetlen, a hatalom megragadása a legegyszerűbb.
Az uralmad első napjától ellenségek és riválisok vesznek körül,
akik készek gyorsan, és lehetőleg véresen leszámolni veled.
A világ egyik leghíresebb vezetője saját kárán tanulta meg ezt.
Korábbi szövetségesei ölték meg, alig két évvel diktátorsága kezdete után.
Vagy ez túl régi példa?
Jöhet a kongói Laurent Kabila?
Az egyik gyerekkatonája ölte meg,
aki önállósította magát.
Ott van a libériai Samuel Doe is.
Elfogta, és a kamera előtt megkínozta és megölte egy rivális hadúr.
Te viszont elkerülheted ezt a sorsot,
ha az útmutatót követve a helyükre rakod a riválisaidat.
Ebben senki sem volt jobb Bagdad mészárosánál,
Szaddam Husszeinnél.
Irak ura maradt 24 éven át,
mert sosem felejtette el
a sikeres zsarnokok jelszavát…
„Ölj, vagy megölnek.”
TAPOSD EL AZ ELLENFELEIDET
Fogom a fegyverem, és a végsőkig harcolok.
Szaddam brutális volt.
Azzal a módszerrel maradt hatalmon,
hogy ha valakiről akár csak gyanította,
hogy ellene fordulhat, megölette.
Mielőtt megnéznénk, hogyan sikerült
egy lépéssel az ellenfelei előtt járnia,
íme néhány tény a felemelkedéséről!
1. TÉNY A FIATAL SZADDAM ZAKLATÓ VOLT
Szaddam Husszein gyerekkorától a hatalomban hitt.
Fiatal korában egy fémrudat hordott magánál,
és ezzel fenyegetett és félemlített meg másokat.
És állatokat is kínzott vele.
2. TÉNY 20 ÉVESEN BELÉPETT A BA'ATH PÁRTBA
ÉS FONTOS ERŐEMBER LETT
Részt vett az 1959-es merényletkísérletben
Irak vezetője, Abd al-Karim Qasim ellen.
Ezzel kivívta magának a tiszteletet a Ba'ath Párton belül.
3. TÉNY 1968-BAN SEGÍTETT A PUCCSBAN,
AMELY HATALOMRA JUTTATTA A PÁRTOT
A puccs után az egyik unokatestvére,
Ahmed Hasszan al-Bakr lett az elnök.
Szaddamot alelnöknek nevezte ki.
De Szaddam többre volt hivatott.
Szaddam tíz évig volt alelnök,
de közben szövetségeket
és barátságokat kötött a kormányzaton belül.
Szaddam egy nap
ezzel kereste meg Ahmed Hasszan al-Bakrt:
„Öregszel. Úgy tudom, az egészséged sincs rendben.
Ideje visszavonulni.”
Másként fogalmazva…
Kivégzünk,
vagy békésen adod át a hatalmat.
Ahmed Hasszan al-Bakr másnap bejelenti a tévében, hogy visszavonul.
1979. JÚLIUS 16. SZADDAM ELNÖK LESZ
Már tudjuk, hogy jutott hatalomra.
Lássuk, hogy tartotta meg!
Bármelyik zsarnok uralmának első, kulcsfontosságú időszakától,
amikor meg kell mutatnia, hogy új seriff van a városban.
TAKTIKA ÉPÍTSD KI AZ URALMAD
A diktatúráknak megvan a ritmusa.
A hatalomra jutás utáni időszak nagyon bizonytalan.
A hatalom megőrzéséhez ébernek kell lenni.
Gondoskodni kell arról, hogy bárki,
aki potenciális rivális, kontroll alatt legyen,
és a helyére rakják.
Ez magában foglalja a legközelebbi szövetségeseidet,
akiknek saját, veszélyes ambícióik vannak.
Akár egy kis megingás is,
ha nem figyelnek oda rá,
azt üzenheti a riválisoknak, hogy sebezhető vagy.
Ezek a barátok csak azt várják, hogy hátba szúrhassanak.
Ne adj nekik lehetőséget rá.
Ők nem adtak.
A tábornokok, akik Mao mellett voltak a Nagy Menetelésen,
mind meghaltak
pár éven belül.
Szinte mindenki, aki a kubai forradalomban harcolt
Fidel Castro oldalán,
két éven belül meghalt.
És Sztálin régi elvtársai a Szovjetunióban?
Mind meghaltak.
Ő LENIN 1924-BEN HALT MEG
Rövid időn belül.
Szaddam viszont ennél is trükkösebb volt,
és örökre emlékezetes marad, amit tett.
1979. JÚLIUS 22. SZADDAM URALMÁNAK HATODIK NAPJA
Szaddamnak azt mondja egy barátja, hogy egyesek elégedetlenek,
amiért leváltotta al-Bakrt.
Ezért Szaddam összehívja
a teljes Ba'aht pártot egy konferenciára.
Szaddam a híres szivarjával jelenik meg.
Azt mondja: „Vannak olyanok a teremben,
akik ellenzik a vezetésemet.”
Sok mindenről álmodoznak.
Ezután Mashadi,
a párt egyik régi, köztiszteletben álló tagja,
elkezd előadni egy begyakorolt beszédet.
Mashadi bevallja,
hogy puccsot tervezett vagy összeesküvést szőtt
az iraki vezetés, köztük Szaddam Husszein ellen.
Amiből egy szó sem volt igaz.
Ma már tudjuk, hogy Mashadit megkínozták.
Szaddam bevitette a feleségét és a lányait a börtönbe,
és választást ajánlott Mashadinak.
Vagy végignézi,
hogy az őrök megerőszakolják a családját,
és megölik őket,
vagy vallomást tesz.
Mashadi a második lehetőséget választotta.
Mashadi egyenként felolvassa a nevét
a párt tisztviselőinek, akik szerinte részt vettek az összeesküvésben.
Aztán egy civil ruhás rendőr,
a biztonsági erők embere, kivezette az illetőt.
Egyesek könyörögtek. „Kérlek, ne!”
A tettetett hűség különös színjátéka volt.
Sokáig éljen a párt! Sokáig éljen Szaddam Husszein!
És egyben a félelemé is.
Látszik a szemükben a félelem,
ahogy érzik, hogy bármikor felolvashatják a nevüket.
A letartóztatottak az épület előtt szembesültek a sorsukkal.
A halálos ítéletek száma 20 felett volt.
A többiek börtönbe kerültek.
Azt hitték, szerencsések,
de nekik kellett végrehajtaniuk a kivégzéseket.
Szadista húzás?
Meglehet.
Viszont egyértelművé tette,
mire hajlandó Irak új ura a hatalma megvédése érdekében.
És ha valaki lemaradt volna róla…
A gyűlés felvételét szétküldték,
még az iraki követségekre is világszerte.
Megüzente, mi történik azzal,
aki elárulja a rezsimet és a vezetőjét.
„Ez lesz a vége.”
Lehetne jobban indítani az új korszakot?
A riválisaid tudják, mire vagy képes,
de nekik is emelni kell a tétet.
Hogy őrzöd meg a lépéselőnyt?
TAKTIKA LÉGY MINDENHOL JELEN
Diktátorként a túléléshez
mindent látnod és hallanod kell, és készen kell állnod lecsapni.
Ahhoz, hogy a diktátor kordában tartsa a hatalmát fenyegető dolgokat…
Ez hatékonyan csak titkos eszközökkel lehetséges.
A diktátornak ezért a legjobb barátja a hatékony és könyörtelen titkosrendőrség.
Az 1930-as évek nagy tisztogatása alatt
Sztálin titkosrendőrsége, az NKVD,
letartóztatta és kivégezte
az állami közel egymillió ellenségét,
akiket Sztálin és a rendszer ellenségének neveztek.
Ugandában Idi Amin erőszakszervezete az SRB volt,
amely a törzse tagjaiból,
valamint bűnözőkből és külföldi zsoldosokból állt.
„Papa Doc” Duvalier haiti diktátor erőszakszervezete
a Tonton Macoute volt, a mumusok,
akik a rossz gyerekeket elraboló és megevő mesefigurákról kapták a nevüket.
Az iraki titkosrendőrség kezdeményét a Jihaz Haneen jelentette,
amelyet Szaddam segített létrehozni 1964-ben.
Miután Szaddam elnök lett,
létrehozott egy különleges, még titkosabb alegységet.
Kizárólag a törzse és a családja tagjaiból állt,
és vérségi kötelék és hűségeskü fűzte őket Szaddamhoz.
Az 1970-es években Irakban
mindenki ismerte őket.
Ugyanolyan autóval jártak,
nagyon hasonlóan öltözködtek.
A bajszuk is ugyanolyan volt.
BAJUSZ
ELÉG EGYÉRTELMŰ
Ennyit a titkosságról.
Viszont bármennyire erős a titkosrendőrség,
kell még valami, hogy a riválisok tudják: nincs hova elbújni.
Megbízható besúgóhálózat.
Szaddam Irakjában mindenhol ott voltak a besúgók.
Totális kontroll.
A párt besúgói mindenkit figyeltek.
A családomban például…
A szüleim csak a kertben beszélgettek,
a rádió hangosan szólt mellettük,
és sugdolóztak.
Így beszélgettek egymással a 80-as években.
És ha a feladat mindenhol figyelni,
ez azt jelenti, hogy külföldön is.
Amikor a disszidensek elmenekültek jó messzire,
Szaddam nem habozott megmutatni,
hogy így is elérheti őket, bárhol vannak.
Itt jön a képbe Irak volt miniszterelnöke, Abd ar-Razzaq al-Naif.
Al-Naif haladó politikus volt,
Szaddam régi ellensége.
Amikor Szaddam és a Ba'ath Párt hatalomra jutott,
al-Naif elmenekült a családjával együtt.
Nagy-Britanniába költözött, és nyíltan kritizálta az iraki kormányt.
Szaddam nem tolerálta ezt, és elkezdte megvizsgálni,
hogy hallgattathatja el leghangosabb kritikusát.
Két bérgyilkos tette tiszteletét nála.
Csakhogy a feleségét lőtték meg.
Túlélte a támadást, a fegyvereseket pedig letartóztatták.
Szaddam ekkor a titkosszolgálat elit ügynökeit küldte Irakból Londonba.
A profik besúgókat alkalmaztak,
és al-Naif minden lépését figyelték,
a megfelelő alkalomra várva.
Most már nem hibáztak.
A merénylet rémületes üzenetet küldött a Szaddamot kritizálóknak.
Bárhova menekülsz el, Szaddam megtalál.
A gyilkolás mindig megbízható módszer,
de Szaddam nem csak a félelemre épített, és ez számodra is fontos.
A kézikönyv következő taktikája
a riválisok egy másik gyenge pontját célozza.
A kapzsiságukat.
TAKTIKA VEGYÉL HŰSÉGET
Aki azt mondta, nem lehet vonzalmat vásárolni, nem tett meg mindent.
A belső kör hűsége igazából egyszerűen biztosítható.
Többet kell kapniuk a vezetőtől annál,
mint amit bárki mástól remélhetnek.
A hatalmon maradás hatékony módja
kenőpénzt adni a szövetségeseknek,
és lehetőségeket a korrupcióra.
Költségesnek tűnik.
Honnan jön a pénz?
Ezeknek a rezsimeknek a többsége kifinomult kleptokráciát üzemeltet.
Pontosan mi is a kleptokrácia?
És nem arról a srácról van szó,
aki lenyúlt pár üveg piát.
A kleptokrácia a teljes nemzet forrásainak ellopását jelenti.
Első lépés: államosítsd az ország erőforrásait.
Kőolaj, arany, földgáz.
Ha értékes, állami ellenőrzés alá kell kerülnie, vagyis a te ellenőrzésed alá.
Második lépés: bízd az embereidre.
Ha nagyot akarsz nyerni, vedd meg a bírót.
Mielőtt kifosztanád az országot, gondoskodj arról,
hogy minden döntéshozó a te embered legyen.
Harmadik lépés: urald a kereskedelmet.
Emeld magasra az árakat, hiány előidézésével teremts keresletet,
vess ki túlzott adókat,
és figyeld, hogy ömlik a pénz.
Ezzel a technikával
Szaddam, a nincstelen pásztor fia,
kétmilliárd dolláros vagyonra tett szert.
Nem rossz.
Bár csábító lehet magadnak megtartani a vagyont,
az okos diktátor tudja, milyen fontos osztozni.
Szaddam kiszipolyozta az állam olajvagyonát,
de ebből nem csak ő maga gazdagodott,
hanem másoknak is juttatott belőle.
Megvette a párt magas rangú tagjainak hűségét.
A nagylelkűség nem olcsó.
Viszont életveszélyes nem ezt tenni.
Néhány zsarnok annyi pénzt pocsékol el az állam vagyonából,
az emberek vagyonából, hogy már nem marad
a belső kör számára. Az ilyen zsarnokok gyorsan holtan végzik.
Ha okos vagy,
a köznépnek is vetsz néhány morzsát.
Szaddam híres volt arról,
hogy váratlanul felbukkant az embereknél.
Először mindig a hűtőbe nézett be.
Úgy tekintett önmagára, mint az emberre,
aki minden irakinak ételt ad.
Ha üres hűtőt talált,
gondoskodott arról, hogy látványosan elhalmozzák őket ajándékokkal.
Ezzel csodálatot váltott ki, de a dolog félelemmel keveredett.
A cél az, hogy az emberek
azt mondják, nem, valójában minden rendben.
A diktátor jó ember.
Helyesen cselekszik, jók a törvények. Szeretem.
Ki ne vágyna szeretetre? Elpuhulni persze nem szabad.
Ha a belső kör részt kap a zsákmányból, egyre többet fognak követelni.
Ideje új készségre szert tenni,
amely megmutatja, hogy te vagy a főnök, és nem ők.
TAKTIKA ELMEJÁTÉKOK
A sikeres diktátorok többsége rendszeresen megalázza a környezetét,
a legszűkebb körüket is beleértve.
És ezt kezdettől így csinálják, hogy tiszták legyenek a játékszabályok.
Mellém állsz, ha elengedlek?
Igen, Dick, persze.
Melletted állok. Csak engedj el. Bármit megteszek.
Miért fontosak ezek a demonstrációk a kézikönyv szempontjából?
Mivel betegesen narcisztikusak,
a zsarnokokban bizonytalanok.
Bármilyen kritikára támadással reagálnak.
Senki sem gondolhatja, hogy a másik valamit jól csinálna.
A diktátorok gyűlölik az ötleteket.
Sokkal jobb, ha a riválisok félnek és össze vannak zavarodva.
Szaddam elmesélte a barátainak, hogy ölte meg
az egyik legjobb barátját, aki miniszter volt.
A felesége elment könyörögni hozzá, hogy bocsássa szabadon.
Azt válaszolta, holnapra itthon lesz.
Aztán másnap…
Szaddam elküldte a feldarabolt holttestét a feleségének, koporsóban.
Ezek a sztorik is az uralkodás eszközei.
Nem fontos, hogy igazak-e.
A lényeg azt megmutatni, hogy képes erre.
Megvan a lehetőség.
Elmesélek egy történetet.
Az 1980-as évek elején Szaddam utasítást adott a minisztereinek,
hogy jelentkezzenek egy utazásra. A célpont ismeretlen.
Besötétített ablakú buszra szállnak fel,
amely lassan köröz Bagdadban.
Megérkeznek egy elhagyott helyre, a városon kívül.
Parancsot kapnak, hogy a holmijukat
rakják be a nevükkel ellátott borítékba.
Fertőtlenítővel kell lemosakodniuk,
majd órákig várakoznak némán.
Álljunk meg! Ez csak úgy érhető,
ha tudjuk, mi történik ebben az időben.
IRAKI–IRÁNI HÁBORÚ 1980–1988
Khomeini ajatollah vezetésével 1979-ben kitört az iszlám forradalom Iránban,
és ez mélyen aggasztotta Szaddamot.
Az új iráni rezsim
forradalomra és felkelésre hívott fel,
Szaddam megdöntésére.
Ráadásul meg is voltak az erőforrásai a cél elérésére.
Szaddam úgy döntött, megelőző csapást mér Iránra.
Hitt abban, hogy rövid háború lesz,
és a rezsim egy hónapon belül összeomlik.
Szaddam Husszein iráni háborúja
már nem három napja, hanem tíz hosszú hónapja zajlik.
Bizonyos miniszterek erősen zúgolódtak.
„Ez zsákutca.
Mi lesz a vége?”
Tehát, mielőtt a szövetségesei elkanászodnának,
Szaddam úgy dönt, hogy helyrerakja őket.
Térjünk vissza a miniszterekhez,
akik órák óta várakoznak rettegve.
Végre megérkezik Szaddam.
Félórás beszédet tart.
Mivel látták, milyen brutális tud lenni,
a legrosszabbra készülnek.
Ám Szaddam ehelyett fényűző vacsorára hívja meg őket.
Fejenként 1000 dollárt kapnak ajándékba,
és sofőr viszi haza őket.
De az üzenet egyértelmű.
Legközelebb csúnyán érhet véget a dolog.
Így keltett félelmet, és mutatta ki az erejét és hatalmát.
A pszichológiai manipuláció egy formája volt.
Ezzel a félelmet tartotta életben.
Nagyon is szándékosan csinálta.
Nehéz időkben néha a félelem marad az egyetlen megoldás.
Az iraki–iráni háború nyolc éven át tartott.
Rengeteg katonát veszített.
És a végére
Khomeini sokkal népszerűbb és erősebb volt a világ minden pontján.
Mennyire bosszantó.
Ha az elhibázott terveid nemzeti katasztrófát okoznak,
minden korábbinál nagyobb fenyegetések érhetik az uralmadat.
Néha a legváratlanabb helyről.
Ideje megmutatni, mire vagy képes a hatalmad megőrzéséért.
TAKTIKA MINDENKI FELÁLDOZHATÓ
A zsarnoknak a túlélésért nehéz döntéseket kell hoznia,
és akkor sem hallgathat az érzelmeire,
ha a rokonairól van szó.
Szaddam nem tűrte
a legkisebb lázadást vagy árulást sem
a családja tagjaitól.
Gondolkodás nélkül letartóztatta,
kivégeztette, megkínoztatta őket, ha kellett.
Túl nagy kérés, hogy a család mindenben melletted álljon?
Természetesen nem.
Miután súlyos vereséget szenvedett az első öbölháborúban,
meg kellett erősítenie az uralmát.
Még ha ennek a családja is áldozatul esett.
Szaddam két lányának férje
Husszein Kamel, és a fivére, Szaddam Kamel volt.
Mind másod- és harmad-unokatestvérek voltak.
Szaddam az idősebb fivérre, Husszeinre bízta
az iraki atomprogramot.
Szaddam nagyon kedvelte.
Nagyszerű fiatalembernek tartotta,
aki egy nap talán az utódja lehet.
Ez nem töltötte el örömmel Szaddam legidősebb fiát,
a hírhedten pszichopata Udajt.
Udaj végtelenül kegyetlen és szadista volt.
Féltékeny volt Husszein Kamelre.
Husszein Kamel kezdett rájönni,
hogy Udaj egyre inkább meg fogja nehezíteni a dolgát.
Idővel meg fogja ölni.
Így aztán az éjszaka leple alatt
a fivérek a családjukkal Jordániába szöknek.
A hír nem tölti el örömmel Szaddamot,
főleg amikor kiderül, hogy Husszein Kamel menedékjogot kér,
és beszámol a CIA-nek az iraki vegyifegyver-programról.
Szaddam tudja, hogy adjon választ.
Felhívja a lányait,
és megesküszik, hogy a Kamel fivéreknek nem esik baja, ha hazatérnek.
Nagyon meggyőző lehetett, mert mind visszatértek Bagdadba.
Szaddam nem pusztán tárt karokkal várja őket.
A lányait válásra kényszeríti.
Pár nappal később bejelentik,
hogy a fivéreket lelőtték
egy rokoni bosszú során a családi birtokon.
De van más beszámoló is a dologról.
Szaddam halálosztagot küldött, Udaj és Kuszai vezetésével,
a Kamel fivérek megölésére.
Mit vártatok? Mindennek megvan a következménye.
Ami ezután történik, még drámaibb.
Fogják a hullákat,
egy kocsi után kötik,
és végighúzzák Szaddam sógorainak a holttestét
az egész városon.
Az ország halálra rémült azon,
hogy ezt teszi a sógoraival,
ha engedetlenek.
Kőszívű? Persze.
De így tartotta sakkban a riválisait,
az uralma utolsó pillanatáig.
Semmi sem tart örökké.
De ha eddig akarsz túlélni,
a riválisoknál nagyobb fenyegetésekkel is meg kell birkóznod.
A lakosság is ellened fordulhat.
Félni persze nem kell. Az útmutató szolgál pár tippel arra,
hogyan birkózhatsz meg a lázongó polgárokkal.
Persze nem lesz szép.
A következő megállónk Uganda.
Bemutatjuk a diktátort, aki mesteri szinten űzte a terrort.
Kész vagy követni a példáját?
Mi fog történni velük?
Úgy érzik majd, hogy tűzön ülnek.
- Mit tesz velük? - Majd meglátják.
A feliratot fordította: Vass András